**«Түннүккэ - о5уруот»**(куруһуок бырайыага)

 Бэлэмнээтэ: Анна Егоровна Слепцова

 МБОУ «ИСОШ» иитээччитэ

2020 сыл.

 **Бырайыак идеята:**

чинчийэр – үѳрэтэр дьарыктаныылар, сатабыл кѳмѳтүнэн кыьыңңы кэмңэ уһуйаанңа араас үүнээйи үүнэр кыахтаах - диэн ѳйдѳбүлү оҕолорго иңэрии. Үүннэрэн кѳрүү.

 **Бырайыакка кытталлар:**

Үрдүкү бѳлѳх иитиллээччилэрэ, иитээччилэр кѳмѳлѳһѳѳччүлэрэ, тѳрѳппүттэр.

 **Бырайыак сыала:**

Оҕо бэйэтэ тутан – хабан оңорорун, улэлиирин, үѳрэнэрин, сатабылын сайыннарарын кѳҕүлээһин, оҕо ѳйүн – санаатын үлэҕэ, кэрэҕэ түмүү, олоҕор умнубакка туһанарын ситиһии.

 **Бырайыак проблематын быһаарыы**

Уһуйааңңа «Айылҕа» муннугар, түннүккэ ханнык о5уруот аһын, сибэккини үүннэриэххэ сѳбуй? Үүнээйи үүнэр муннугун кыраһыабай, кѳстүүлээх гына хайдах киэргэтиэххэ сѳбүй?

 **1.Тэрээһин кэрдииһэ:**
 *Сылыктааһын.*• «Оҕону дьиэ – кэргэнңэ улэҕэ уһуйуу» ( тѳрѳппүттэргэ анкета)
• оҕолорго кэпсээн айыыта: «Дьиэбэр, уһуйаанңа ханнык үүнээйилэри олордобутуй? »
• иитээччилэргэ санаа атастаһыыта: «Оҕо дьаныардаах, болҕомтолоох, айар дьоҕурдаах буолуутугар үлэ ханнык саңа кѳрүңнэрин туһаныахха сѳбүй?»

 **Матырыйааллары бэлэмнээһин:**
• оҕо сайдар эйгэтигэр «Айылҕа» муннугун саңардан тэрийии;
• кѳрдѳрѳн үѳрэтэр, дидактическай матырыйаалы, оонньууру талыы, оңоруу;
• уус – уран литератураны ааҕыы, ойуулуур – дьүһүннүүр искусствоны (дизайн) кытары билсиһии;
• оҕо тутан – хабан онороругар, үѳрэтэригэр, чинчийэригэр, дьарыктанарыгар туттар тэриллэрин, матырыйаалларын бэлэмнээһин;
• тѳрѳппүттэргэ сыалы – соругу билиһиннэрии.

 **2. Сүрүн кэрдииһэ**

Оҕо күннээ5и режим кэмигэр, куруһуокка, дьарыктаныыта. Оҕону кытары дьарыктаныы уобаластарынан ыытыллар.

 **О5о таһаарыылаах үлэтэ***Бириэмэ Дьарыктаныы кѳрүңнэрэ. Дьарыктаныы кимниин ыытыллара.* 1.Үүнүү хомууругар тѳрѳппүттэргэ кѳмѳлѳһүү. Оҕуруот астарын, фрукталар ааттарын билии. (Тѳрѳппүттэрдиин бииргэ)
2. Айылҕа матырыйаалын хомуйуу. (Тѳрѳппүттэрдиин, иитэччилэрдиин бииргэ)
3. Уһуйааңңа үүннэрбит сибэккилэрин атыылааһын, сиэмэлэри хомуйуу. (Иитээччилиин бииргэ)
4. Күһүңңү букеттары оңоро үѳрэнии. (Иитээччи кѳмѳтүнэн оҕо бэйэтэ дьарыктаныыта)
5. «Күһүңңу фантазия» быыстапка5а кыттыы. (Иитээччи кѳмѳтүнэн оҕо бэйэтэ дьарыктаныыта)
6. «Түннүккэ – оҕуруот» муннугар оңоһуктары оңоруу, оҕо аһыгар туттуллар (луугу, петрушканы, укробу, салааты) түннүккэ олордуу, кѳрүү – харайыы. (Куруһуок салайааччытыныын бииргэ)
7. Рассааданы ыһарга, кѳрѳргѳ – харайарга, саас олордорго үѳрэнии, кѳмѳлѳһүү. (Куруһуок салайааччытыныын бииргэ)
8. Үүнээйи, рассада үүннэрэр иһиттэри киэргэтии, айан оңоруу. Куруһуок салайааччытыныын, тѳрѳппуттэрдиин бииргэ.
9. Ордубут рассааданы тѳрѳппүттэргэ атыылааһын, үүнээйини күннээҕи аһылыкка туһаныы. (Куруһуок салайааччытыныын, повардыын бииргэ)
10. Полисаднигы киэргэтии. (Оҕолор бэйэлэрэ).

 **«Социализация» уобалаһа.**

 *Бириэмэ Дьарыктаныы кѳрүннэрэ. Дьарыктаныы кимниин ыытыллара*.

1. Күһүнңү, сааскы үлэ кѳрүннэрин билсиһии. (Тѳрѳппүттэрдиин бииргэ)
2. Бэсиэдэ: «Тыа сирин олоҕо, үлэтэ – хамнаһа». (Иитээччи)
3. «Мин дьиэм таһа олус кыраһыабай» . (О5о бэйэтин кэпсээнэ)
4. «Хаһаайыстыба», «Фермер», «Оҕуруот аһын ма5аһыына» (оруолларынан оонньуулар). Иитээччилэрдиин бииргэ.
5. «Колобок» куукула театрын инсценировката «Эриэппэ». (Иитээччи кеметунэн оҕолор толоруулара).

**«Билии – кѳрүү, чинчийии» уобалаһа.**

*Бириэмэ Дьарыктаныы кѳруннэрэ. Дьарыктаныы кимниин ыытыллара.*

1.Ботаническай садка экскурсия. (Слайданан корүү). Ханнык үүнээйилэр садка үүнэллэрий? Чинчийии. (Иитээччи кѳмѳтүнэн о5олор билсиьиилэрэ)
2. «Кыьынңы садка ханнык үүнээйилэри кѳрдүбүт». Чинчийиилэр, түмүккэ кэлии.
3. «Биьиги тѳрѳппүттэрбит ханнык оҕуруот аһын, сибэккини үүннэрэллэрий?» Тѳрѳппүттэрдиин оҕо бииргэ чинчийиитэ.
4. «Дьикти быһыылаах оҕуруот аһа» (быыстапкаҕа кыттыы), «Саамай кыраһыабай сибэкки». (Оҕолор дьиэлэриттэн бэйэлэрэ булан аҕалаллар, хаартысканы кѳрүү)
5. Кыһын «Түннүккэ – оҕуруокка» ханнык үүнээйилэри үүннэриэххэ сѳбүй? (кэтээн кѳрүү дневнигын толоруу) Оҕолор иитээччи кѳмѳтүнэн ыһаллар, үүнэрин кэтээн кѳрѳллѳр.
6. «Сад уонна оҕуруот үүнээйилэрэ» дидактическай оонньуулар. (Оҕолор бэйэлэрэ тэңнээн кѳрѳллѳр)
7. Күһүн туһунан хоһооннору хатылааһын. Үлэ туһунан ѳс хоһооннорун билии. (Иитэччи кѳмѳтүнэн оҕолор бэйэлэрэ нойосуус үѳрэтэллэр)
8. «Эриэппэ», «Бааһынай уонна Эһэ» - остуоруйаны аа5ыы. (Иитээччи ааҕар, оҕо кэпсии үѳрэнэр, боппуруостарга эппиэттиир).
9. Туттар – тэриллэри билии.

 **«Коммуникация» уобалаһа.**

*Бириэмэ Дьарыктаныы кѳруннэрэ. Дьарыктаныы кимниин ыытыллара*. 1.Таабырыннаһыы, үлэ туһунан ѳс хоһооннору үѳрэтии. (Тѳреѳппүттэрдиин, иитээччилэрдиин бииргэ)
2. «Биһиги дьиэбит сибэккилэрэ». (Оҕо тѳрѳппүт кѳмѳтүнэн кэпсээн айыыта)
3. Туһааннаах тиэмэ5э улахан дьону кытары кэпсэтии, быһаарсыы. (Оҕо ыйытар, сүбэлэһэр, быһаарсар)
4. Остуоруйаны кэпсээһин. (Оҕо бэйэтэ)
5. Оонньуу «Маска – отоннору, оҕуруокка – оҕуруот астарын». (Оҕо бэйэтэ билэн ыйыыр, олордор).

 **«Ойуулаан – дьүһүннээн, айан оңоруу» уобалаһа.**

*Бириэмэ Дьарыктаныы кѳруннэрэ. Дьарыктаныы кимниин ыытыллара*.

1. «Оҕуруот астара», «Фрукталар», «Сибэккилэр», «Сайын». ( Оҕо ойууттан, мультиктан кѳрѳн үтүктэн ойуулааһына, мэһийиитэ, сыһыарыыта, мозаика таңыыта)
2. Иллюстрацияны, хартыынаны кѳрѳн кэпсээһин. (Оҕо бэйэтэ кэпсиир)
3. «Күһүнңу фантазия» быыстапкаҕа айылҕа матырыйаалынан оноһуктары айан оноруу. ( Иитээччилиин, тѳрѳппүттэрдиин бииргэ)
4. Түннүккэ олорбут оҕуруоту киэргэтии, иһиттэрин айан оноруу. ( Иитээччи кѳмѳтүнэн араас матырыйаалынан иһиттэри киэргэтэн оңороллор).

 **«Доруобуйа» уобалаһа.**
*Бириэмэ Дьарыктаныы кѳруннэрэ. Дьарыктаныы кимниин ыытыллара*.
1. Эстафета. «Күһүңңу үүнүүнү хомуйабыт». (Оҕолор кытталлар)
2. Хамсаныылаах оонньуулар: «Огуречик, огуречик», «Эриэппэни тардыы», «Оҕуруот аһын, фрукталары наардыыбыт», «Үүнүүнү хомуй», «Үүнээйини олордобун». ( Музыкальнай салайааччы,иитээччи кѳмѳтүнэн)
3. Конкурс «Амтанын бил». (Оҕолор кытталлар)
4. Бэйэ үүннэрбит оҕуруот аһын аска туттан аһааһын. (Оҕолор бэйэлэрэ аска кутан поварга кѳмѳлѳьѳллѳр)
5. Оҕуруот аһын, фрукталар туһаларын, битэмииннэрин үѳрэтии. (Медсестра кѳмѳтүнэн оҕолор үѳрэтэллэр)
6. «Тоҕо оҕуруот аһын, отоннору сууйан сиибитий?». (Медсестра бэсиэдэтэ, оҕолор ыйыталлар, быһаарсаллар).

 **3. Түмүктүүр кэрдиис.**
*Күүтүллэр түмүктэр:*1. Үлэ түмүгүнэн «Биьиги оҕуруоппут» альбом оңоруута.
2. Оҕо сайдар эйгэтин байытыы, киэргэтии.
3. Оҕо билэр – кѳрѳр, чинчийэр, тэңниир дьоҕурун сайдыыта.
4. Үлэ үѳрүйэхтэрин кыратыттан иңэриитэ.
5. Оҕо табаарыстарыгар сыһыана тупсуута, уһуйаан үлэһитин, тѳрѳппүтү кытары бииргэ алтыһан дьарыктаныыта.
6. Оҕо айылҕаҕа тапталын, убаастабылын, кэрэҕэ тардыьыытын күүьүрүүтэ.
7. Оҕо олоҕу – дьаьаҕы, үлэни, айылҕаны кыратыттан сыаналыы, билэ – кѳрѳ үѳрэниитэ.
8. Оҕо бэйэтэ тутан – хабан оңорон, улэлэһэн, сатабылын сайыннаран дэгиттэр сайдыыта.
9. Оҕо үлэтэ түмүктээх буолуутугар кыһаллыыта.
10. «Айылҕа» муннугар үүнээйини элбэтии.

Мин куруһуокка үрдүкү, бэлэмнэнии бѳлѳх оҕолорун иккис сылын дьарыктыыбын. Куруһуогум сыала – оҕолору кэрэ5э уһуйуу, улэлэтэ үѳрэтии. Оҕо бэйэтэ тутан – хабан, кѳрѳн – истэн, айан билэригэр, сайдарыгар баҕарабын. Оҕолордуун «Күѳх муннукка» араас үүнээйилэри үүннэрэбит, онтон бары дуоһуйууну ылабыт. Оҕолор сибэккилэри олус сѳбүлүүллэр. Ханнык сибэккилэр үүнэллэрин билэллэр, кѳрѳллѳр – харайаллар, быылын сотон ыраастыы сылдьаллар. Саас эрдэ луук, укроп үүннэрэбит, аһылыкка туттабыт. Рассаада сиэмэтин ыһа үѳрэнэллэр. Хайдах буорга ордук үчүгэйдик үүнэрин чинчийэллэр. Сайын саҕаланыыта рассадабытын үүннэриэхпит. Күһүн оҕолор кэлэллэригэр сибэкки бѳҕѳ үүнэн тоһуйуоҕа, үѳрүү бѳҕѳ үксүѳҕэ. Кыргыттар букет оңоруохтара, сэбирдэҕи, сибэккини хатараннар гербарий оңоруохтара. О5олорум бу ылбыт билиилэрин олохторугар туһаныахтара, кэрэҕэ тардыһыахтара, сатабыллаах дьон буола улаатыахтара диэн эрэнэбин.

куруьуок салайааччыта – А.Е.Слепцова.